[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Tanel Leok teatas eelmisel na\u0308dalal, et to\u0303mbab joone alla enda karja\u0308a\u0308rile motokrossi MM-sarjas. Vikerraadio saates \"Spordipu\u0308hapa\u0308ev\" ra\u0308a\u0308kis Leokist ja tema pikast karja\u0308a\u0308rist endine motosportlane, Rahvuste krossil Eesti meeskonda mitmel korral juhendanud Mart Lajal."}, {"text_idx": "#000005", "text": "Hooaja viimasel etapil Itaalias Trentinos sai 35-aastane Tanel Leok (Husqvarna) MXGP klassis kahe so\u0303idu kokkuvo\u0303ttes 21. koha. Sarja u\u0308ldarvestuses lo\u0303petas eestlane ta\u0308navu 23. positsioonil. Enda karja\u0308a\u0308ri viimase MM-etapi loodab Leok teha uuel aastal La\u0308tis."}, {"text_idx": "#000006", "text": "Kahel korral motokrossi juunioride maailmameistriks tulnud Tanel Leok debu\u0308teeris MM-sarjas 2001. aastal. Oma parima hooaja tippsarjas tegi ta 2006. aastal, mil saavutas kokkuvo\u0303ttes neli pjedestaalikohta ning lo\u0303petas u\u0308ldarvestuses viiendana."}, {"text_idx": "#000007", "text": "Leok on pika karja\u0308a\u0308ri jooksul saavutanud MX1 klassis kolm etapivo\u0303itu, triumfeerides 2008. aastal Iirimaal, 2009. aastal Itaalias ja 2010. aastal Kataloonias."}, {"text_idx": "#000008", "text": "Eesti koondist on Leok Rahvuste krossil esindanud 19 korral (aastatel 2001\u20132019)."}, {"text_idx": "#000009", "text": "\"U\u0308ks asi on jo\u0303udnud o\u0303ige lo\u0303puni ehk Tanelil ei tulnud maailmameistritiitlit, mida oleks kindlasti tahtnud, aga sellises vanuse so\u0303ita motokrossi ja teha sellist karja\u0308a\u0308ri nagu Tanel tegi, on va\u0308ga suur va\u0308ljakutse motosportlaste jaoks,\" ra\u0308a\u0308kis Lajal \"Spordipu\u0308hapa\u0308evas\". \"Noortele eeskujuks, et mida aasta edasi vanuses, seda raskem on seal tipus pu\u0308sida. Ja seda rohkem pead trenni tegema vo\u0303i ennast to\u0303estama. Ilmselgelt Tanel ei olnud enam pjedestaalikonkurentsis, aga ta oli alati punktidel, alati kohal ja alati so\u0303idab lo\u0303puni. See on see, mida olen Tanel juures hinnanud la\u0308bi aegade. Motosport on u\u0308ksikala, aga tema meeskonnas on alati meeskonnama\u0308ngija, so\u0303idab alati lo\u0303puni, kuni tsikkel so\u0303idab.\""}, {"text_idx": "#000010", "text": "Kui mo\u0303elda tagasi 20 aastale MM-karussellis, kuidas hinnata Tanel Leoki potentsiaali realiseerimist? \"Kui pole kogu aeg Taneli ko\u0303rval olnud, on raske o\u0308elda, mis ja\u0308i tegemata. Kui lugesin ta raamatut, sain aru, et Eestist minnes, keelt mitte osates on va\u0308ga raske Euroopas la\u0308bi lu\u0308u\u0308a. Tanel ilmselgelt lo\u0303i la\u0308bi,\" arutles Lajal. \"Aga see natukene, mis puudu ja\u0308i, on kindlasti sellest, et oled pa\u0308rit kaugelt maalt, sul ei ole toetajaid, pead vo\u0303o\u0303rkeelses keskkonnas elama ja koos nendega ko\u0303ike tegema. Vo\u0303ib-olla seal on eelis Kesk-Euroopa ja suurte riikide sportlastel.\""}, {"text_idx": "#000011", "text": "\"MM-ile saamiseks pead olema mees. Seal saab ainult 40 starti, ei ole nii, et igau\u0308ks tuleb ja proovib,\" lisas Lajal."}, {"text_idx": "#000012", "text": "Milline on olnud Tanel Leoki ta\u0308hendus ja teened Eesti motokrossile? \"Eks iga tippsportlane on oma maal iidol ja see, kelle peale va\u0308ikesed sportlased \u2013 motosportlased \u2013 vaatavad aukartusega, tahavad tema moodi olla,\" arvas Lajal. \"Tanel on kindlasti Eestis va\u0308ga hinnatud sportlane.\""}, {"text_idx": "#000013", "text": "Millist rolli on ta ma\u0308nginud Eesti koondises? \"Tanel on ko\u0303ik aastad so\u0303itnud. Ta on meeskonnaso\u0303itja. Kui ta Rahvuste krossi meeskonnas on, vo\u0303id tema peale alati kindel olla \u2013 ta tuleb alati lo\u0303puni, ta ei ha\u0308dalda millegi u\u0308le, alati teeb oma to\u0308o\u0308 a\u0308ra,\" kiitis Lajal. \"Ta on nagu Eesti motospordi vedur olnud la\u0308bi nende aastate. See on omamoodi saavutus. Maailmas ei ole teist sellist sportlast, kes oleks nii palju Rahvuste krossil so\u0303itnud ja kogu aeg ka finaalis olnud. See on va\u0308ga tunnustatud saavutus, u\u0308le maailma kirjutatakse sellest igal aastal enne Rahvuste krossi.\""}, {"text_idx": "#000014", "text": "\"Jutumees ta ei ole,\" ra\u0308a\u0308kis Lajal Leokist kui inimesest. \"Tema to\u0308o\u0308 ja tema mugavustsoon hakkab siis pihta, kui to\u0303mbab kiivri pa\u0308he ja istub tsikli selga, seal on ta omas elemendis. Aga motivatsiooniko\u0303ne tegija ta kindlasti pole, ta on pigem tegudemees.\""}, {"text_idx": "#000015", "text": "Lajal ra\u0308a\u0308kis, et Leok on alati enda spordikarja\u0308a\u0308ri ko\u0303rvalt noori aidanud ja tema juures ka\u0308iakse palju trennis, seeto\u0303ttu usub ta, et Leok ja\u0308a\u0308b kindlasti ala juurde. Kas tema lo\u0303petamise ja\u0308rel ja\u0308a\u0308b Eesti motokrossi auk? \"Sel aastal on pa\u0308ris ilusaid vilksatusi tulnud \u2013 Meico Vettik Euroopa juunioride kolmas ja Jo\u0308rgen-Matthias Talviku Euroopa meistrivo\u0303istlustel kokku viies, Karel Kutsar Euroopa meister. Eestis on motokross olnud la\u0308bi aastate tugev ala ja sealt ikka tuleb neid tippso\u0303itjaid,\" lausus Lajal."}, {"text_idx": "#000017", "text": "Tanel Leok asus EMF-i noortesporti kureerima"}, {"text_idx": "#000020", "text": "Tanel Leok lo\u0303petab pika MM-karja\u0308a\u0308ri"}, {"text_idx": "#000023", "text": "Ma\u0308tik so\u0303itis end maanteeratturite EM-il esiku\u0308mnesse"}, {"text_idx": "#000024", "text": "Simple Sessioni rulakvalifikatsiooni vo\u0303itis alles 13-aastane imelaps"}, {"text_idx": "#000026", "text": "Kiili: va\u0308lisma\u0308ngijate arv on balansis, Eesti meesteta liigat ei teeks"}, {"text_idx": "#000029", "text": "Lillemets lo\u0303petas Talence'is avapa\u0308eva tugevalt"}, {"text_idx": "#000030", "text": "Nabi lohutusringi mats\u030cist: mulle ei antud vo\u0303rdset vo\u0303imalust"}, {"text_idx": "#000031", "text": "Miks ku\u0308mnevo\u0303istlus Eesti sportlastele ja publikule meeldib?"}, {"text_idx": "#000032", "text": "Kristin Kuuba MM-ist: on vaja edasi to\u0308o\u0308tada, ku\u0308ll need vo\u0303idud ka tulevad"}, {"text_idx": "#000033", "text": "Lajal suure sla\u0308mmi debu\u0308u\u0308dist: ja\u0308rgmine kord tean, mida oodata"}, {"text_idx": "#000034", "text": "Enden korvpalli MM-ist: ma ei na\u0308e, et ameeriklastele vo\u0303iks kohe kuldmedalid kaela riputada"}, {"text_idx": "#000035", "text": "Kalev/Cramo pakkus hooaja avama\u0308ngus Tartule vo\u0303itu, aga vo\u0303ttis lo\u0303puks oma"}, {"text_idx": "#000036", "text": "Peep Pahv: elu on ajapikku na\u0308idanud, et korvpallikoolis ei ole rahaasjad ko\u0303ige selgemad"}, {"text_idx": "#000038", "text": "Tattar to\u0303usis kettagolfi suurturniiril teiseks"}, {"text_idx": "#000039", "text": "Keila KK tegevjuht: ja\u0308tkame samade plaanidega, mis meil hooaja alguseks olid paigas"}, {"text_idx": "#000042", "text": "Petrov eksmaailmameistri vastu ei saanud"}, {"text_idx": "#000043", "text": "Mos\u030cnikov: ko\u0303ik poisid said enne ma\u0308ngu aru, kui vajalik see vo\u0303it on"}, {"text_idx": "#000044", "text": "Heategevuslikul teatejooksul osales rekordarv noori"}, {"text_idx": "#000045", "text": "Eesti naiste jalgpallikoondis avas esimesel katsel punktiarve"}, {"text_idx": "#000046", "text": "Tallinnat va\u0308isab ja\u0308a\u0308hokilegend Dominik Has\u030cek"}, {"text_idx": "#000050", "text": "Mistra loodab kogenud koondislaste abil tippu jo\u0303uda"}]